Pagynė
Pagynė – kaimas Kauno rajono savivaldybėje, 3 km į šiaurę nuo Babtų, prie kelio  1906  Aukštutiniai Kaniūkai–Babtai–Labūnava–Kėdainiai . Pro gyvenvietę teka Gynia – kairysis Nevėžio intakas, suteikęs gyvenvietei pavadinimą. Veikia žemės ūkio bendrovė „Pagynė“, medicinos punktas (nuo 1978 m.), Babtų pradinės mokyklos‑darželio filialas (1975−2007 m. pradinė mokykla), kultūros centras (1960 m.), biblioteka (1962 m.), vaiko gerovės centras „Gynia“.